钦定古今图书集成/历象汇编/庶征典/第080卷 > 《观象玩占》 > 隋
## 钦定古今图书集成/历象汇编/庶征典/第080卷 > 《观象玩占》 > 隋

### 高祖开皇二年雨土

按《隋书高祖本纪》，开皇二年二月庚子，京师雨土。
按《五行志》，开皇二年，京师雨土。是时帝惩周室诸侯
微弱以亡天下，故分封诸子并为行台，专制方面。失
土之故，有土气之祥。其后诸王各谋为逆乱。京房《易
飞候》曰：“天雨土，百姓劳苦而无功。”其时营都邑后，起
仁寿宫，颓山堙谷，丁匠死者大半。

开皇六年，雨毛。

按《隋书高祖本纪》：“六年秋七月乙丑，京师雨毛如马
𩯣尾，长者二尺馀，短者六七寸。”　按《五行志》，京房《易
飞候》曰：“天雨毛，其国大饥。”是时关中旱，米粟涌贵，
开皇七年雨石。

按：《隋书高祖本纪》：“七年五月己卯，雨石于武安、滏阳
间十馀里。”〈按志作十七年事今从本纪编次〉